《解语花 花烛词》
清代·陈世祥

柳知偷眼，梅待吹唇，熨袖风痕皱。碧纱窗里，薰云锦、恰恰早春皱候。

十二红灯，刚捧出、步摇香溜。争夸道、天上神仙，来作人间偶。

畅好月明如昼。索存存款款，着意消受。铜龙初漏。

卿当倦、红烛影沉知否。文鸳并宿，得多少、玉偎花逗。

祝二乔、携手兰堂，紫毳雏双授。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。